Ženská dvojhra na Wimbledone 2016

Ženská dvojhra vo Wimbledone 2016 prebiehala na prelome júna a júla 2016. Do londýnskeho grandslamu nastúpilo sto dvadsať osem tenistiek. Z kvalifikačného turnaja, odohrávajúceho sa medzi 20. až 25. júnom, postúpilo trinásť hráčok. Los sa uskutočnil v piatok 25. júna 2016. obhajkyňa titulu bola americká svetová jednotka Serena Williamsová.

Víťazka si do rebríčka WTA pripísala 2 000 bodov a získala sumu 2 000 000 libier, finalistka potom polovičná prémiu.

Na začiatku turnaja súperilo o post svetovej jednotky päť najvyššie nasadených hráčok – Serena Williamsová, Garbiñe Muguruzová, Agnieszka Radwańská, Angelique Kerberová a Simona Halepová.

Bývalá svetová jednotka Caroline Wozniacka nefigurovala medzi nasadenými tenistkami na Grand Slame prvýkrát od Australian Open 2008, čo predstavovalo prerušenie šnúry tridsiatich dvoch turnajov. Premiérovo od US Open 2002 na grandslame neštartovala ani jedna z dvojice bývalých svetových jednotiek - na dva roky suspenzované Maria Šarapovová alebo Viktoria Azarenková, ktorá odstúpila 24. júna pre zranenie pravého kolena. Johanna Kontová sa stala prvou nasadenou Britkou v pavúku od roku 1984.

 Významné zápasy 
náhľad|Johanna Kontová, prvá nasadená Britka od roku 1984, vypadla v druhom kole s Bouchardovou
Španielska svetová dvojka Garbiñe Muguruzová podľahla v druhom kole 124. hráčke rebríčka Janke Čepelovej, ktorá postúpila z kvalifikácie. Slovenka tak pri svojej jedenástej grandslamovej účasti v hlavnej súťaži nadviazala na vyradenie svetovej trojky Simony Halepovej, ktorý dosiahla v ročníku 2015. Na jej poklese v klasifikácií sa podieľalo prekonanie poranenia chrbta a pneumónie v predošlej sezóne. Proti hráčkam elitnej svetovej päťky mala po výhre aktívny pomer 3–2.

Siedma nasadená Švajčiarka Belinda Benčičová skrečovala zápas druhého kola proti americkej kvalifikantke Julii Boserupovej, ktorá figurovala na 225. priečke rebríčka. Príčinou sa stalo poranenie ľavého zápästia. Švajčiarka tak opustila okruh dva týždne po tom, čo sa na neho vrátila po pauze spôsobenej zranením kostrče.

Rovnako ako na Australian Open dohrala v druhej fáze dvojnásobná šampiónka turnaja Petra Kvitová, ktorá nestačila na 35. hráčku rebríčka Jekaterinu Makarovovú po nezvládnutých koncovkách oboch setov. Zápas bol prerušovaný dažďovými prehánkami. Horšieho wimbledonského výsledku dosiahla len pri štartoch v rokoch 2008 a 2009.

vľavo|náhľad|Finalistka z roku 2014 Eugenie Bouchardová dohrala v treťom kole
Svetová jednotka Serena Williamsová zdolala v treťom kole za 52 minút Nemku Anniku Beckovú, ktorá jej zobrala len tri gemy. Tým dosiahla na jubilejné 300. grandslamové víťazstvo (pomer 300–42) a v historických tabuľkách sa odpútala od druhej Chris Evertovej (299 výhier). Za Martinou Navrátilovou zaostávala o šesť vyhratých zápasov. Do druhého týždňa turnaja vstupovala ako svetová jednotka rebríčka WTA v 300. týždni, čím sa stala treťou hráčkou od jeho zavedenia, ktorá túto hranicu prekonala.

Poľská svetová trojka Agnieszka Radwańská vypadla vo štvrtom kole po dramatickej bitke so Slovenkou Dominikou Cibulkovou, keď o víťazke rozhodol až záver tretieho setu v pomere 9–7. Už v druhej sade Poľka odvrátila mečbal. Na prahu vyradenia sa ocitla už v druhom kole proti Chorvátke Ane Konjuhovej potom, čo zvládla zachrániť tri mečbaly súperky. V predošlých štyroch rokoch došla trikrát minimálne do semifinále. Ak by Cibulková postúpila až do finále konaného 9. júla, musela by riešiť kolíziu s naplánovanou svadbou na tento deň.

náhľad|Andrea Petkovicová podľahla neskoršej semifinalistke Vesninovej
36–ročná Venus Williamsová sa stala najstaršou semifinalistkou na Grand Slame od Wimbledonu 1994, kedy do tejto fázy postúpila vtedy 37–ročná Martina Navrátilová. Do svojho deviateho londýnskeho semifinále prešla po siedmich rokoch ako tretia žena histórie turnaja staršia ako 36 rokov. Všetkých osem predchádzajúcich stretnutí vyhrala. Prvýkrát v otvorenej ére tenisu sa do semifinále jediného grandslamu prebojovali dve hráčky, ktorým bolo viac ako 34 rokov. Priemerný vek všetkých štyroch účastníčok predstavoval 31 rokov a 9 mesiacov, čo opäť znamenalo najvyšší vek v celej open ére grandslamu.

Ruska Jelena Vesninová postúpila cez deblovú spoluhráčku Jekaterinu Makarovovú a potom cez Dominiku Cibulkovú do svojho premiérového semifinále singlu na grandslame. Stalo sa tak pri jej 42 účasti na turnajoch veľkej štvorky, čím sa zaradila po bok Nathalie Tauziatovej na tretie miesto v tejto štatistike, keď viac štartov k prieniku do prvého semifinále potrebovali len Jelena Lichovcevová (46) a Roberta Vinciová (44). Od zavedenia 32 členného systému nasadzovania v roku 2001 bola Vesninová piatou nenasadenou semifinalistkou vo Wimbledone.

 Serena Williamsová: Vyrovnanie rekordu Grafovej 
Štatistiky finále  Williamsová Kerberová 13 Esá 0 3Dvojchyby 1  43/66 = 65% 1. podanie do dvorca  44/66 = 67%  38/43 = 88% Úspešnosť 1. podania   26/44 = 59%  9/23 = 39% Úspešnosť 2. podania   15/22 = 68% 39Víťazné lopty 12 21Nevynútené chyby 9 2/6 = 33% Brejkbal 0/1 = 0% 16/22 = 73% Hra na sieti 4/6 = 67% Servis 47  41 163 km/h Priemerná rýchlosť podania 142 km/h 200 km/h Najvyššia rýchlosť podania 171 km/h Dĺžka zápasu 1:21 hodín
Finálové stretnutie ponúklo rovnaké obsadenie hráčok ako v záverečnej fáze Australian Open 2016, teda obhajkyňa titulu a svetová jednotka Serena Williamsová proti štvrtej nasadenej Nemke Keberovej. Dve rovnaké hráčky sa naposledy vo finále nejakého z turnaja veľkej štvorky stretli na Australian Open 2006 a vo Wimbledone v roku 2006, kedy Francúzka Amélie Mauresmová porazila v oboch dueloch o titul belgickú tenistku Heninovú. Kerberová sa mohla stať treťou nemeckou tenistkou, ktorá by v areáli All England Clubu triumfovala.

Svoju 22. grandslamovú trofej a vyrovnanie rekordu otvorenej éry Steffi Grafovej v počte ziskov Grand Slamu si zaistila Williamsová, ktorá svoju súperku premohla po výsledku 7–5 a 6–3. Obe tenistky si v úvodnom sete držali svoje podanie až do jedenásteho gemu, kedy Kerberová ponúkla súperke dva brejkbaly, keď druhý z nich Američanka využila a pri vlastnom servise doservírovala set, ktorý získala pomerom 7–5.

V druhom sete sa pre Nemku naskytla šanca k brejknutiu súperky, keď jej za stavu 3–3 ponúkla Williamsová prvý – a nakoniec aj posledný – brejk v stretnutí, ktorý však odvrátila esom. Hneď v nasledujúcej hre si za stavu 4–3 vyšliapla na podanie Kerberovej, a potom stretnutie uzavrela čistou hrou na podaní. Po hodine a 23 minútach hry sa teda z víťazstva radovala staršia z oboch súperiek.

 Ceremoniál
Pri slávnostnom ceremoniáli potom dojatá Američanka uviedla: „Je to nádherný pocit byť tu. Ďakujem Bohu za to, že mi umožnil toto všetko. Ďakujem rodine i celému tímu za podporu. Je to neuveriteľný pocit, pre ktorý sa len ťažko hľadajú slová. Už sa tu cítim ako doma. Milujem tunajšie prostredie a zápasy na centrálnom kurte“. Nemka svojej súperke zablahoželala: „Zo všetkého najskôr by som chcela pogratulovať Serene, ktorá dnes vyhrala úplne zaslúžene. Odohrala úžasný zápas, v ktorom výborne podávala a znova ukázala, že je to jedna z najlepších hráčok na svete. Naozaj úprimne ti gratulujem k titulu, zaslúžiš si ho.“

 Grandslamové míľniky

Williamsová mohla rekord Grafovej dorovnať už skôr, keď neuspela už v semifinále US Open 2015, vo finále Australian Open 2016 a ani v priamom boji o titul na French Open 2016. Nemku a Dorotheu Lambertovú Chambersovú vyrovnala aj v počte wimbledonských vavrínov, keď v Londýne triumfovala siedmykrát a za rekordérkou v tejto štatistike Martinou Navrátilovou zaostávala o dve trofeje. Grafová 22. grandslam získala po 303 odohraných zápasoch, Williamsová k tomu potrebovala 346 zápasov a po turnaji mala 304. víťazstvo, čo ju radilo na druhú priečku za Navrátilovou (307). Jednalo sa o jej šesťdesiatu štvrtú účasť na turnajoch veľkej štvorky, z ktorých viac ako tretinu vyhrala a 14 bez straty setu. Predĺžila tiež rekordné rozpätie medzi premiérovou a poslednou trofejou na 16 rokov a 10 mesiacov.

Porazená finalistka Kerberová sa v následnom vydaní rebríčka WTA posunula zo štvrtého miesta na druhú priečku. Nemka bola po Šafářovej len druhou ľavorukou tenistkou, ktorú Američanka zdolala v grandslamovom finále.

Americká šampiónka vyhrala na okruhu WTA Tour svoje 32 finále z predchádzajúcich 37 odohraných, po Courtovej (11–1) mala druhú najvyššiu úspešnosť v grandslamových finále open éry (22–6). Vo veku 34 rokov a 288 dní sa stala najstaršou víťazkou grandslamu v otvorenej ére, v ktorej tiež kraľovala štatistike v počte ôsmich získaných trofejí po 30 roku života (Courtová a Navrátilová získali po troch). Jedinou hráčkou histórie, ktorá vyhrala Wimbledon po dvoch predchádzajúcich finálových porážkach na grandslame v tej istej sezóne bola pred ňou v roku 1987 Martina Navrátilová.

 Nasadenie hráčok 

 Pavúk 

 Finálová fáza 

 Horná polovica 
 1. sekcia 

 2. sekcia 

 3. sekcia 

 4. sekcia 

 Dolná polovica 
 5. sekcia 

 6. sekcia 

 7. sekcia 

 8. sekcia 

 Referencie 

 Externé odkazy 


Kategória:Wimbledon 2016